Renessansen

Renessansen er kulturperioden fra ca. 1400-1600 tallet. Begrepet "Renessanse" betyr gjenfødelse, som i at gammel kultur ble gjenoppdaget etter middelalderen.

Som oftest sier man at renessansen begynte i byen Firenze i Italia.

Her oppstod det et brudd i den tankegangen man hadde hatt gjennom middelalderen. Middelalderens tankegang var stort sett preget av Gud og kirken, som hindret annen kunst å oppstå enn hyllester til religionen. Firenze var en stor by med handelsforbindelse over hele Europa, så den nye kulturen utbredte seg. Mennesket ble sentralt i den nye kunsten, som Davidstatuen til italienske Michelangelo (født 6. mars 1475 i Caprese ved San Sepolcro i Toscana, Italia, død 18. februar 1564 i Roma), som for øvrig ikke ser opp mot himmelen som andre statuer gjør som et tegn på Gud.

Nye ideer utviklet seg og filosofene begynte å sette spørsmål ved kirken. Gjennom denne friheten ble det også rom for ny filosofi, vitenskap, matematikk og astronomi. Kirken ideer om hvordan jorda er utformert ble spesielt utfordret av renessansens astronomer som polske Nikolaus Copernicus (født 19. februar 1473, død 24. mai 1543) som ga ut verdensbildet med sola i midten, derav begrepet helosentrisme. Videre finner vi andre kunstverk som fremdeles er kjent idag, som Mona Lisa av italienske Leonardo DaVinci (født 15. april 1452 i fjellandsbyen Vinci i nærheten av Firenze, død 2. mai 1519 i Amboise, Indre-et-Loire, Frankrike). Mona Lisa ser rett mot oss i bildet og er ikke mer enn et menneske, et kjennetegn på renessansen.